Дэфтэр нэхъыщхьэм хоплъэ
КъБР-м и Парламентым и УнафэщI Егоровэ Татьянэ иригъэкIуэкIащ Хабзэхэр къы­дэзыгъэкI орган нэхъыщхьэм и Президиумым хэтхэм я зи чэзу зэIущIэ.
Ахэр нэхъыщхьэу зы- ­те­псэ­лъыхьар «2022 гъэм ­КъБР-м и республикэ бюджетымрэ 2023 - 2024 гъэхэм тещIыхьамрэ ятеухуауэ» зако-нырщ. КъБР-м и Парламентым БюджетымкIэ, налогхэмрэ финанс рынокымкIэ и комитетым и унафэщI АфэщIагъуэ Михаил зэрыжиIамкIэ, депутатхэм я ­пащхьэ къралъхьа дэфтэрыр УФ-м и Бюджет кодексымрэ КъБР-м и Хабзэмрэ къагъэув мардэхэм йозагъэ.
- КъБР-м и Республикэ бюд­жетыр, Правительствэм ищIа унафэм тету, КъБР-м и къэрал программэхэр хэлъытауэ зэ­хэлъхьа хъуащ. Проектыр щыдгъэхьэзырым гулъытэ хуэт­щIащ УФ-ми КъБР-ми я бюд­жет, налог политикэм и унэ­тIыныгъэ псоми. Къыхэз­гъэ-­
щыну сыхуейщ етIанэгъэ республикэм езым и хэхъуэу иIэн хуейр нэхъыбэ зэрыхъунур. Зэрыщыту къапщтэмэ, бюджетыр псэу­кIэм нэхъ ехьэлIауэ къэнэжащ, - къыхигъэщащ АфэщIагъуэм.
Финанс дэфтэр нэхъыщхьэр лъэныкъуэ псомкIи къыща-пщытащ икIи щызэпкърахащ КъБР-м и Парламентым и ­комитетхэм. Хабзэм тету абы кърагъэблэгъащ министерствэхэми нэгъуэщI къулыкъущIапIэхэми я лIыкIуэхэр. Законым и проектыр Парламентым и зэIущIэм япэ еджэгъуэу щэкIуэгъуэм къыщащтэну ­къы-­
халъхьащ. ЯпэщIыкIэ ­бюд­же-­
тым и пкъым депутатхэр арэзы техъуэу, етIуанэ еджэгъуэм ирихьэлIэу бюджетым и хэхъуэ­ри, ахъшэр зытрагъэкIуэдэну­-ри нэхъ зэпкърыхауэ утыку ­кърахьэну аращ.
ЗэIущIэм щыхэплъащ автомобиль, гъущI гъуэгу, электротранспортхэр къызэгъэпэща зэрыхъум теухуа статьям зэ­хъуэкIыныгъэхэр хэлъхьэным теухуауэ ягъэхьэзра законым и проектым. Абы халъхьэжыпхъэу къалъытащ цIыхухэр ­къришэкIыну хуит зыщI тхылъ зыта республикэ е щIыналъэ къулыкъущIапIэм а къалэныр зи пщэ дилъхьам суд IуэхукIэ щхьэщихыжыну зэрыхуитыр.
- Мыбы халъхьэжа Iыхьэр зыхуэгъэпсар цIыхухэр къе­зышэкIхэм жэуаплыныгъэ нэхъыбэ яIэу я къалэным пэрыту щIынырщ, - жиIащ КъБР-м и Парламентым Промышленно-стымкIэ, транспортымкIэ, свя­зымрэ гъуэгу хозяйствэмкIэ и комитетым и унафэщI Байдаев Сэлихь.
Законым и проектыр хэплъа­пхъэ IэнатIэхэм ирагъэхьащ унафэ тращIыхьыну.
Президиумым хэсхэр хэп­лъащ федеральнэ законхэм я проектхэм, страховой пенсэм, Урысейм и фэеплъ махуэхэмрэ дзэ щIыхьым теухуахэмрэ ехьэлIауэ щыIэ хабзэубзыху жэрдэмхэм, УФ-м и нэгъуэщI хэгъэгухэм къикIа зэрызыхуа­гъазэхэм, УФ-м ЩIы, Унагъуэ кодексхэм хэлъхьэныгъэхэмрэ дыщIыгъужыныгъэхэмрэ хэлъ­хьэным, нэгъуэщIхэми.
ЗэIущIэм и кIэухым КъБР-м и Парламентым Егъэджэ­ныгъэм­кIэ, щIэныгъэмрэ щIалэгъуа­лэм я IуэхухэмкIэ и комитетым и унафэщI Емуз Нинэ къызэхуэсахэр щигъэгъуэзащ Парламентым и Президиумым «ЩIэ­ныгъэ щрагъэгъуэт IуэхущIапIэхэм щекIуэкI гъэсэныгъэ ухуэ­кIэр егъэфIэкIуэным теу­хуауэ» унафэр гъэзэщIа зэры­хъум.

КъБР-м и Парламентым и пресс-IуэхущIапIэ.
